Bad Blood (The X-Files)
<s>Zla krv (engleski Bad Blood) je dvanaesta epizoda pete sezone američke serije fantastike Dosjei X. Prvi put je emitirana 22. 2. 1998. na američkom programu Fox.</s><s>Epizodu je napisao Vince Gilligan a režirao Cliff Bole, dok u njoj gostuju glumci Luke Wilson i Patrick Renna.</s><s>Epizoda je jedna u nizu "čudovišta tjedna" te nije povezana sa širom mitologijom glavne radnje.</s><s>Zabilježila je Nielsenov rejting od 12,0, te ju je gledalo 19,25 miliona gledatelja.</s><s>Dobila je hvalospjeve kritičara, te su mnogi osobito hvalili netipičan humor kao osvježenje u Dosjeima X.</s>

<s>U radnji, agenti FBI-a Fox Mulder (David Duchovny) i Dana Scully (Gillian Anderson), koji istražuju paranormalne slučajeve koji moraju ostati izvan vidokruga javnosti, nailaze na slučaj u kojem Mulder ubija mladića za kojeg je mislio da je vampir, što pak dovodi do kaznene istrage njegovog upitnog postupka te mora predati izvještaj ravnatelju Walteru Skinneru (Mitch Pileggi).</s><s>Mulder i Scully prepričavaju događaje kako su oni to vidjeli, te se ispostavi da svatko od njih dvoje ima različitu perspektivu na incident, što komplicira istragu.</s>

<s>Zla krv je nadahnuta epizodom TV-sitcoma The Dick Van Dyke Show u kojoj glavni likovi navode vrlo različita viđenja borbe koju su imali.</s><s>Prema kritičkoj analizi epizode, Zla krv istražuje dinamiku i odnose između Muldera i Scullya.</s><s>Neki akademičari smatraju da Scully svojom verzijom priče obara "muški pogled", feministički koncept prema kojem filmovi imaju tendenciju obraćati se muškim gledateljima i perspektivama.</s><s>Šminka i specijalni efekti su koristili razne tehnike kako bi stvorili razne učinke u priči, poput vampirskih zubi, oči koji svijetle i ugrize zubi.</s>

<s>Radnja
Jedne noći, agent FBI-a Fox Mulder ubija mladića za kojeg je smatrao da je vampir jer je imao zašiljene zube.</s><s>Međutim, Dana Scully smatra da se radi o zabuni i da je Mulder ubio običnog mladića.</s><s>Pokreće se istraga o ubojstvu i Mulder prije podnošenja izvještaja Skinneru želi uskladiti svoju verziju priče sa Scully.</s>

<s>Prema njenoj verziji, stigla je u ured i Mulder joj je pričao o ubojstvima u Teksasu za koje je vjerovao da su djela vampira.</s><s>Pričao je na iritantan i umišljen način, bez imalo samokritike.</s><s>U gradiću Cheney u Teksasu, Scully je naišla na šerifa Hartwella kojeg je opisala kao šarmantnog i zgodnog.</s><s>Napravila je autopsiju jednog leša i otkrila da je žrtva omamljen sredstvom kada je pojeo pizzu.</s><s>Pojurila je u motel gdje je naišla na Muldera koji je napola omamljen nakon što je pojao pizzu te ga je napao dostavljač, Ronnie.</s><s>Ona je pucala ali je Ronnie pobjegao.</s><s>Kada ga je sustigao Mulder, ubio ga je nabijanjem kolca u srce.</s>

<s>Mulder potom ispriča svoju verziju priče: prema njemu, dok je pričao o neobičnim ubojstvima u Teksasu, bio je ljubazan i uviđavan, dok je Scully sve to slušala sa prijezirom.</s><s>Mulder je opisao šerifa kao ružnog seljačinu sa zubima koji strše.</s><s>Kada se vratio u motelsku sobu, pojeo je pizzu, te je u sobu ušao Ronnie, sa vampirskim zubima i očima koje su svijetlile.</s><s>Scully je ušla u sobu i pucala, te je Ronnie pobjegao ogromnim skokom.</s><s>Nakon što se oporavio, Mulder je proganjao Ronnieja te ga ubio kolcem.</s>

<s>U međuvremenu, prilikom autopsije, Ronnie iznenada oživi te se time potvrdi da je doista bio vampir, te pobjegne.</s><s>Skinner pošalje Muldera i Scully natrag u Teksas da istraže stvar.</s><s>Tamo, Scully otkriva da je i šerif Hartwell zapravo vampir kada mu oči zasvijetle.</s><s>Kada Mulder pokuša uhapsiti Ronnieja, opokole ga svirepi vampiri.</s><s>Probudi se narednog jutra u autu, gdje ga sretne Scully.</s><s>Neozljeđeni su a vampiri su nestali.</s><s>Natrag u Washingtonu, predaju Skinneru zajednički izvještaj.</s>

<s>Produkcija</s>

<s>Pisanje i snimanje
"Epizodu je napisao Vince Gilligan, koji je već napisao nekoliko epizoda za seriju; ovo je bila njegova peta zasluga sezone.</s><s>Pošto je znao da je morao predati epizodu za snimanje ubrzo nakon Božića 1997., počeo je raditi na scenariju koji bi uključivao priču koju predstavlja Robert Stack u sklopu emisije Unsolved Mysteries, dok bi nepoznati glumci igrali Muldera i Scully.</s><s>Pod pritiskom da što prije završi scenario, Gilligan je zaključio da ideja ne bi funkcionisala- Izjavio je: "Nisam mogao smisliti kako to napraviti".</s><s>Serija će kasnije istraživati ideju križanja Dosjea X sa nefikcijom u epizodi iz sedme sezone "X-Cops", koju je isto napisao Gilligan.</s>

<s>Producent serije Frank Spotnitz mu je pomogao da smisli novu ideju.</s><s>Spotnitz je bio nadahnut epizodom iz serije The Dick Van Dyke Show, zvanu "The Night the Roof Fell In", u kojoj likovi Rob i Laura Petrie pričaju različite verzije borbe u koju su bili umiješani.</s><s>Gilligan je izjavio: "Mislio sam da će bit 'cool' način da se ispriča priča." Pošto su te dvije verzije priče zauzimale puno prostora, Gilligan je znao da će radnja morati biti jednostavna i odvijati se jedino oko vampira, koju će gledatelji razumijeti s lakoćom.</s><s>I Mulder i Scully pričaju verzije koje se odigravaju jedna za drugom, te su za to korištene iste kulise i rakursi kamere.</s><s>Park sa vozilom je prije bio pilana koja je prethodno iskorištena u  četvrtoj sezoni, u epizodi "Gethsemane" u kojoj je izgorjela.</s>

<s>Glumačka postava i efekti
Luke Wilson je gostovao kao šerif Hartwell; prije je nastupio u filmskoj komediji Home Fries iz 1998., koju je isto napisao Vince Gilligan.</s><s>Bivša dječja zvezda Patrick Renna gostovao je kao Ronnie Strickland.</s><s>Izjavio je: "Prije nego smo počeli snimati, pitao sam da li se Ronnie pravi da je glup.</s><s>Rekli su mi 'Ne.</s><s>On je doista samo glup'".</s>

<s>Vozilo koje izmakne kontroli izgradio je koordinator za specijalne efekte David Gauthier; ugrađen je drugi volan kojim je vozač upravljao vozilom iz stražnjeg prozora, izvan vidokruga kamere.</s><s>Wilson i Renna su dobili lažna zubala –koje su sardonički nazvali "smešni očnjaci"—a koje je nabavio specijalist za šminku Toby Lindala.</s><s>Wilson se kasnije prisjetio da su se udobno uklopili u njegova usta, za razliku od proteze za isravljanje zubiju koju je nosio kao dijete.</s><s>Kako bi dočarali zelene oči koje svijetle, fluorescentni materijal je zalijepljen za očni kapak glumaca.</s><s>Zbog toga što nisu mogli vidjeti s njim na očima, dobio se dojam neobičnog pogleda.</s><s>Kako bi uvjerljivo dočarao ugrize od vampira, Gilligan je ugrizao Lavernea Bashama, zasluženog za šminku, za ruku kako bi ovaj znao dočarati efekte ugriza.</s>

<s>Teme
Susanne Kord i Elisabeth Krimmer smatraju da "Zla krv" istražuje dinamiku odnosa Muldera i Scully "razvijanjem disfunkcionalnog potencijala njihovih rutinskih odnosa. " U članku "Scully Hits the Glass Ceiling: Postmodernism, Postfeminism, Posthumanism and The X-Files" [Scully udara stakleni strop: Postmodernizam, postfeminizam, posthumanizam i Dosjei X], Linda Badley sugeriše da Dosjei X često razbijaju koncept muške perspektive tijekom cijele serije a ova epizoda je naročiti primjer, pošto dozvoljava Scully da ima svoju sopstvenu perspektivu na šerifa Hartwella.</s>

<s>Michelle Bush u knjizi Myth-X opisuje da epizoda daje "uvid u um [Muldera i Scully]" pokazujući kako oni vide sebe i jedno drugo, kao i "njihove nesigurnosti o privlačnosti jedno drugoga".</s><s>Sam naziv "Zla krv" može se primijeniti na tenziju između dva protagonista u epizodi.</s><s>Ona opisuje kako svatko od njih u zasebnoj priči pokušavaju opisati sebe ponaosob na onaj način koji misle da će ih drugi smatrati atraktivnima.</s>

<s>Odjek</s>

<s>Rejting
"Zla krv" je prvi put emitirana u Sjedinjenim Državama 22. februara 1998., na kanalu Fox.</s><s>Gledalo ju je 19,25 miliona gledatelja, prema sustavu Nielsenov rejting.</s><s>To znači da ju je 12 % svih kućanstava Sjedinjenih Država gledalo, te 17 % svih građana koji su gledali televiziju u to vrijeme.</s><s>Epizoda je bila jedna od osam ostalih uključenih u Revelations, DVD koji je objavljen prije puštanja igranog filma The X-Files: I Want to Believe u distribuciju 2008.</s>

<s>Recenzije</s>

<s>"Zla krv" je pobrala nadmoćno pozitivne recenzije kritičara.</s><s>U recenzije sezone za New Straits Times, Francis Dass je zapisao da je ova epizoda "apsolutni dragulj.</s><s>Najsmiješnija epizoda Dosjea X koju sam ikada vidio." Rebecca Traister je za Salon.com zapisala da je "možda čak i najbolja epizoda Doseja X svih vremena".</s><s>U recenziji DVD-a Revelations, Erik Henriksen je za The Portland Mercury hvalio način scenarista koji su "uspijeli nadići formule svojih žanrova" te zaključio: "Smiješna je i brza i sadrži odličan nastup Lukea Wilsona".</s><s>Također u recenziji Revelationsa za Reading Eagle, Gina McIntyre je zapisala da je to "urnebesan rascjep o tome kako [Mulder and Scully] gledaju jedno na drugo".</s>

<s>Zack Handlen je za The A.V. Club predao pozitivnu recenziju i uključio "Zlu krv" u svoj popis pet najboljih epizoda Doseja X. Zapisao je da je scenario "vrlo pametan" i usporedio priču sa filmom Rashomon: "Da, Zla krv zna biti šašava, ali na dobar način, ona vrsta koja probija rupe u likovima na načine na koji se čine simpatićnijima." Robert Shearman i Lars Pearson su u knjizi Wanting to Believe: A Critical Guide to The X-Files, Millennium & The Lone Gunmen dali epizodi pet od pet zvijezdica i zapisali: "Tako se radi priča o vampirima!" Hvalili su Gilliganov humor kao i istraživanje različitih pogleda Muldera i Scully.</s><s>Shearman i Pearson su dodali: "Smisalica ovdje nije paranormalna, već strukturalna", utvrdili da je okvir radnje "suptilno napravljen" te da je rezultat "briljantan".</s><s>Website IGN je Zlu krv prozvao #18 najboljom zasebnom epizodom cijele serije.</s><s>Rob Bricken je za Topless Robot prozvao "Zlu krv" najsmiješnijom epizodom Doseja X. The Montreal Gazette ju je prozvao #9 najboljom zasebnom epizodom cijele serije.</s><s>Tom Kessenich u knjizi Examination: An Unauthorized Look at Seasons 6–9 of the X-Files, je "Zlu krv" uključio u popis "25 najboljih epizoda svih vremena" Dosjea X, te ju stavio na #19 mjesto.</s><s>Zapisao je da su "satrični Doseji X u najboljem izdanju." Den of Geek spisateljica Juliette Harrisson ju je prozvala najboljom zasebnom epizodom pete sezone: "Čista je zabava i narativno zaigrana".</s>

<s>Bilo je i manje pozitivnih recenzija.</s><s>Paula Vitaris je za Cinefantastique dala epizodi podvojenu recenziju te joj dala 2,5 od 4 zvijezdice.</s><s>Iako je uživala u komičnim trenucima, bila je kritična na način kako su Mulder i Scully gledali jedno na drugo: "Njihov odnos se ovdje čini neobično pasivno-agresivan".</s><s>Vitaris je kritizirala i to što Muldera nije grizla savjest jer je možda ubio nedužnog mladića.</s>

<s>Gillian Anderson je izjavila da joj je "Zla krv" jedna od njenih najdražih epizoda cjelokupne serije: "Obožavam tu epizodu.</s><s>Što se mene tiče, to je jedna od naših najboljih ikada.</s><s>Mislim da je zbilja dobro pokazala kako David i ja možemo dobro raditi zajedno".</s>

<s>Reference
Fusnote</s>

<s>Bibliografija</s>

<s>Eksterni linkovi
 "Bad Blood" na TheXFiles.com</s>

<s>The X-Files
TV-epizode 1998.</s>

